6. napirend Ügyiratszám: BSZ/ /2023.

**E L Ő T E R J E S Z T É S**

a Képviselő-testület **2023. május 30-i nyilvános** ülésére

**Tárgy:** **A** **„Külterületi helyi közutak fejlesztése” tárgyú közbeszerzési eljárás lefolytatásához szükséges határozatok meghozatala**

**Előterjesztő:** Bíró Imrepolgármester

**Előkészítette:** dr. Varga Viktória jegyző

**Tisztelt Képviselő-testület!**

Az önkormányzat a tavalyi év elején a VP6-7.2.1.1-21 kódszámú felhívás alapján a Vidékfejlesztési Program keretében a 1132/5901/11/14/2021. sz. támogatói okirat alapján 95 %-os intenzitású, 126.135.233 Ft összegű, 132.773.937 Ft elszámolható összköltségű támogatásban részesült, amely támogatást az alábbi külterületi utak felújítására köteles fordítani:

• Árpád utca (027, 033/11, 026/17 hrsz.)

• Tűzoltó utca (051/2 hrsz.)

• Öreghegyi utca (1858, 1801/1 hrsz)

Az Árpád utca és a Tűzoltó utca esetében a képviselő-testület a 2023. május 3-i ülésén megindította a közbeszerzési eljárást.

Most az Öreghegyi utca építési engedélye is véglegessé vált, így itt is elindítható a kivitelezés, melyre a beruházás értékére tekintettel közbeszerzési eljárást kell lefolytatni.

A közbeszerzésekről szóló 2015. évi CXLIII. törvény 112. § (1) bekezdés b) pontja szerinti nyílt eljárás lefolytatásához az alábbiakról kell határozatot hozni:

**I.** Az eljárásban nyilatkozni kell, hogy az önkormányzat rendelkezik becsült érték szerinti összeggel, ami részben támogatásból, részben saját forrásból kerül biztosításra.

Az eljárás becsült értéke a tervező által készített költségbecslés szerint:

II. eljárás:

1. részfeladat: Öreghegyi utca (1801/1) felújítása nem engedélyköteles – nettó 8.241.529 Ft

2. részfeladat: Öreghegyi utca (1858) felújítása engedélyköteles – nettó 23.647.918 Ft

összesen 31.889.447 Ft

**II.** Az eljárásban bírálóbizottságot kell felállítani, amely bizottság tagjait a testület határozza meg.

**III.** El kell fogadni a képviselő-testület által megismert ajánlati felhívást és a közbeszerzési dokumentumokat, valamint dönteni kell az eljárás Kbt. 112. § (1) bekezdés b) pontja szerinti nyílt eljárásban való megindításáról és az eljárást megindító felhívás közzétételéről.

Kérem a tisztelt képviselő-testületet az előterjesztés megvitatására és a határozati javaslatok elfogadására.

**HATÁROZAI JAVASLAT**

**I.**

Balatonszepezd Község Önkormányzata Képviselő-testülete a VP6-7.2.1.1-21 kódszámú, „Külterületi helyi közutak fejlesztése” című pályázati felhívás keretében támogatást nyert „Balatonszepezdi külterületi utak fejlesztése” című projektben a kivitelező kiválasztása tárgyú közbeszerzési eljárásban (Projekt azonosítója: 3297970867) a II. eljárásra (Öreghegyi utca felújítása) megadott becsült érték összegével (Öreghegyi utca (1801/1) felújítása nem engedélyköteles – nettó 8.241.529 Ft, Öreghegyi utca (1858) felújítása engedélyköteles – nettó 23.647.918 Ft, összesen 31.889.447 Ft + áfa) rendelkezik, amely a VP6-7.2.1.1-21 kódszámú pályázatban foglaltak alapján kerül biztosításra. A pályázat intenzitása 95%.

**II.**

Balatonszepezd Község Önkormányzata Képviselő-testülete a VP6-7.2.1.1-21 kódszámú, „Külterületi helyi közutak fejlesztése” című pályázati felhívás keretében támogatást nyert „Balatonszepezdi külterületi utak fejlesztése” című projektben a kivitelező kiválasztása II. tárgyú közbeszerzési eljárásban (Projekt azonosítója: 3297970867) az alábbi tagokból álló bíráló bizottságot hozza létre:

1) a közbeszerzés tárgya szerinti szakmai szakértelemmel rendelkező tag:

Demény Zoltán tervezőmérnök

2) a közbeszerzési szakmai szakértelemmel rendelkező tag:

Harsányi István felelős akkreditált közbeszerzési szaktanácsadó

3) jogi szakmai szakértelemmel rendelkező tag:

Harsányiné dr. Tóth Beáta jogász

4) pénzügyi szakértelemmel rendelkező tag:

Sibak-Németh Lilla pénzügyi ügyintéző

**III.**

Balatonszepezd Község Önkormányzata Képviselő-testülete a VP6-7.2.1.1-21 kódszámú, „Külterületi helyi közutak fejlesztése” című pályázati felhívás keretében támogatást nyert „Balatonszepezdi külterületi utak fejlesztése” című projektben a kivitelező kiválasztása tárgyú közbeszerzési eljárásban (Projekt azonosítója: 3297970867) a II. eljárásra (Öreghegyi utca felújítása) vonatkozóan az ajánlati felhívást és a közbeszerzési dokumentumokat elfogadja, a 2015. évi CXLIII. törvény 112. § (1) bekezdés b) pontja szerinti eljárást megindítja.

Felhatalmazza a polgármestert az eljárást megindító felhívás közzététele iránti intézkedésről.

Határidő: azonnal

Felelős: polgármester

Szentantalfa, 2023. május 26.

 **Bíró Imre**

 polgármester